掗克妮

用漢字可以叫，係希臘神話入面一個出名嘅人類角色。早喺公元前 1 世紀嘅文獻，經已有提到 Arachne 嘅故事。

Arachne 個名嚟自－即係希臘文蜘蛛噉解。

神話故仔

Arachne 個故仔最常見嘅版本如下。

Arachne 係個牧羊人嘅女。佢由好細個嗰陣就喺度學梭織，到佢大個就成為咗個出名擅長做梭織嘅織女。佢對自己嘅技術好有信心。有日，佢仲自大到諗住自己喺梭織技術上能夠打贏雅典娜，於是佢就走咗去挑戰雅典娜，話要同雅典娜鬥梭織。

雅典娜接受 Arachne 嘅挑戰：於是兩方就各自郁手織；等到兩個都停手嗰陣，雅典娜織好咗塊緙織壁毯，啲圖案描繪眾神嘅英姿，而 Arachne 都係織好咗塊緙織壁毯，不過啲圖案係描繪眾神啲風流事蹟；雅典娜一見到 Arachne 件作品就大發雷霆－對於「雅典娜點解發嬲」呢點，唔同傳說有唔同講法，有版本話雅典娜覺得 Arachne 件作品嘅題材侮辱緊眾神，亦有版本話雅典娜覺得自己真係輸咗所以惱羞成怒；無論發嬲嘅原因係乜，震怒嘅雅典娜跟住就郁手，將 Arachne 件作品撕成碎片。

Arachne 好驚，諗住自己得罪咗天神下場實會好慘，嚇到走去吊頸自殺。不過雅典娜冷靜咗吓，又覺得 Arachne 罪不至死，於是就施法將 Arachne 用嚟吊頸嗰條繩變成蜘蛛網，而 Arachne 就幻化變咗做隻蜘蛛－Arachne 有得保住條命，但要一世係噉喺度織蜘蛛網。

有學者指，Arachne 係希臘神話入面典型「有人類自高自大，諗住自己同天神對等甚至超越天神，結果落得悲慘下場」嘅故仔。

影響
古希臘嘅文化對歐洲以至成個西方世界影響深遠。

廿世紀起嘅人正路唔會信呢個故仔係真，但佢哋嘅文化都受過 Arachne 嘅故仔影響：
現代嘅英文等語文受過希臘文影響－例如廿世紀英文入面掕住 arachn- 嘅字詞，多數都係同蜘蛛有啦掕嘅，又例如蜘蛛嘅西班牙文名係 araña。
有唔少廿世紀起嘅虛構故仔都有用到 Arachne 嘅故仔做題材，例子可以睇 2000 年代嘅奇幻小說系列《Percy Jackson & the Olympians》。

Hubris，希臘神話入面成日出現嘅主題。
蜘蛛

文獻
Harries, Byron (1990). "The spinner and the poet: Arachne in Ovid's Metamorphoses". Proceedings of the Cambridge Philological Society. 36 (216): 64-82.
Höfler, Stefan; Nielsen, Johan Ulrik (2022). "A Proto-Indo-European word for 'spider'? : un-weaving the prehistory of the Greek ἀράχνη and the Latin arāneus". Graeco-Latina Brunensia (1): 69-89.

攷

拎
Arachne. Encyclopedia Britannica.
Spider People. TV Tropes.
希臘神話角色